Catorze xiquets i xiquetes de Sagunt participen en la trobada de Consells d’Infància celebrada a Alzira
10 d’abril 2019

​![](/media/p5ohob2y/57traobada-alzira.jpg)  
  

Els xiquets i les xiquetes del Consell d'Infància de Sagunt han participat este cap de setmana en una trobada que ha tingut lloc a Alzira de consells infantils de les ciutats reconegudes com a Ciutats Amigues de la Infància per UNICEF. A més de Sagunt, que va rebre el reconeixement d'UNICEF fa ja tres anys per les seues polítiques participatives i d'apoderament en matèria de joventut i infància, van participar els consells d'Almussafes, Mislata, La Pobla de Farnals, Quart de Poblet, Torrent i Alzira.

  

Esta és la quarta trobada de participació infantil que s'organitza a la Comunitat Valenciana, amb la novetat que alguns municipis han aconseguit el segell CAI, per la qual cosa, de cinc municipis que eren, actualment València compta amb huit municipis reconeguts. Per part de Sagunt, van assistir catorze representants del Consell d'Infància local i del grup de participació Dinakids, els quals van participar en una trobada que respon a la voluntat dels xiquets i xiquetes de conéixer-se, intercanviar perspectives i experiències sobre la seua labor com a consellers i compartir així més temps junts.

  

És important recordar que en els consells municipals infantils els xiquets i xiquetes poden explorar, opinar i fer propostes sobre la seua ciutat o poble com a ciutadans i ciutadanes que són, facilitant que els seus ajuntaments els escolten. A més de ser un dret recollit en la Convenció sobre els Drets del Xiquet de les Nacions Unides, la participació infantil aporta idees i propostes que contribuïxen al fet que les ciutats siguen més amigables, sostenibles i segures.

  

En este sentit, segons explica el regidor de Joventut, Guillermo Sampedro, “**tenim un dels consells d'infància més actius de la província; això ens recorda la nostra obligació com a Ajuntament d'escoltar a la joventut i als xiquets i xiquetes com a part de la ciutadania de ple dret que són, i això sí que ho estem complint des de la regidoria**”.

​

*   [](http://www.facebook.com/sharer.php?u=https://aytosagunto.es/va/actualitat/catorze-xiquets-i-xiquetes-de-sagunt-participen-en-la-trobada-de-consells-d-infancia-celebrada-a-alzira/ "Facebook")
*   [](http://twitter.com/share?url=https://aytosagunto.es/va/actualitat/catorze-xiquets-i-xiquetes-de-sagunt-participen-en-la-trobada-de-consells-d-infancia-celebrada-a-alzira/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/catorze-xiquets-i-xiquetes-de-sagunt-participen-en-la-trobada-de-consells-d-infancia-celebrada-a-alzira/ "Linked In")
*   [](mailto:?body=https://aytosagunto.es/va/actualitat/catorze-xiquets-i-xiquetes-de-sagunt-participen-en-la-trobada-de-consells-d-infancia-celebrada-a-alzira/)